ඉසෙඩ් පරම්පරාව

ඉසෙඩ් පරම්පරාව, බොහෝ විට ජෙන් ඉසෙඩ් ලෙසින් කෙටියෙන් හැඳින්වෙන සහ සූමර්ස් ලෙසින් අවිධිමත් අයුරින් දැක්වෙන, යනු සහස්‍ර වාර්ෂිකයන්ට අනුප්‍රාප්තික සහ ඇල්ෆා පරම්පරාවට පූර්වප්‍රාප්තික ජනවිකාස  මුළනුව වෙයි. පර්යේෂකයන් සහ ජනප්‍රිය මාධ්‍යය විසින් ඇරඹුම් උපත් වසර ලෙස මැද-සිට-අපර 1990 ගණන් සහ අග උපත් වසර ලෙස මුල් 2010 ගණන්ද මෙම පරම්පරාව සඳහා භාවිතා කරන අතර, මෙම පරම්පරාව ලිහිල් ලෙසින් අර්ථදැක්වෙන්නේ 1997 වසරෙහි සිට 2012 වසර දක්වා කාලසීමාවෙහි උපන් පුද්ගලයන් ලෙසින් වෙයි.  ඉසෙඩ් පරම්පරාවෙහි බොහෝ සාමාජිකයෝ එක්ස් පරම්පරාවෙහි සාමාජිකයන්ගේ දරුවන් වන අතර, ඔවුන්ගෙන් බොහෝමයක්,  යෝජිත බීටා පරම්පරාවෙහි දෙමව්පියන් වනු ඇතැයි අපේක්ෂා කෙරෙයි.

යෞවන වයසෙහි සිටම අන්තර්ජාලයට සහ  සුවහනීය ඩිජිටල් තාක්ෂණයට ප්‍රවේශය වීමෙහි හැකියාව සහිතව හැදී වැඩුණු පළමුවන සාමාජීය පරම්පරාව වූ ඉසෙඩ් පරම්පරාවෙහි සාමාජිකයන් ආවශ්‍යයෙන්  ඩිජිටල්මය සාක්ෂර නොවුනද  සහ එබැවින්ම  ඩිජිටල් සේවාස්ථානයක් තුලදී දුෂ්කරතාවයකට පත්වීමට ඉඩ තිබුණත් ඔවුන් සඳහා  "ඩිජිටල් ආවේණිකයන්" යන අපනාමය භාවිතා වෙයි . . තවදුරටත්, වයසින් අඩු දරුවන් සමග සංසන්දනය කල විට තිර නැරඹීමෙන් කල් ගෙවීමෙහි සෘණාත්මක ආචරණ, ගැටවරයන් තුල තදින් පෙන්නුම් කෙරෙයි. ලිංගිකත්ව පණිවුඩ හුවමාරුව ජනප්‍රියත්වයට පත්වූයේ ඉසෙඩ් පරම්පරාවෙහි ගැටවර වසර තුලදී වන අතර, එහි දීර්ඝ කාලීන මනෝවිද්‍යාත්මක ආචරණ තවමත් සම්පූර්ණයෙන් තේරුම්ගෙන නොමැත.

ඉසෙඩ් පරම්පරාව විස්තර කෙරෙන්නේ, පූර්ව පරම්පරා සමග සංසන්දනය කෙරෙන විට,  "හොඳින් හැසිරෙන සහ අඩු වශයෙන්   සුඛපරම වාදී" ලෙසින්ය.  ඔවුන් අතර යොවුන් වියෙහි ගැබ්ගැනීම් අඩු සංඛ්‍යාවක් දක්නට ලැබෙන අතර, මද්‍යසාරය අඩුවෙන් පරිහරණය කරන අතර (එහෙත් මනස් ක්‍රියාකාරී මත්ද්‍රව්‍ය පිළිබඳව මෙම කරුණ ආවශ්‍යයෙන් සත්‍ය නොවෙයි),    පාසැල් සහ රැකිරක්ෂා ඉඩප්‍රස්තා සඳහා වැඩිමනත් අවධානය යොමු කරති.  

 සටහන් 

 ආශ්‍රිත